Fa go buiwa ka Jobe, re ka tswa re gakologelwa sekao sa gagwe sa boikanyegi sa go itshokela teko. (Jakobe 5:11) Tota e bile, Jehofa o ne a kgatlhegela Jobe le e leng pele ga tumelo ya gagwe e lekiwa thata. Go ya kafa Modimo a lebang dilo ka teng, ka nako eo go ne go se “ope yo o tshwanang nae mo lefatsheng, e le monna yo o itekanetseng, yo o siameng, motho yo o boifang Modimo, a tshaba bosula?” (Jobe 1:8) Se se tshwanetse sa re tlhotlheletsa go ithuta mo go oketsegileng ka Jobe, ka gore go dira jalo go tla re thusa go bona kafa le rona re ka itumedisang Modimo ka teng. Ke eng se se neng sa thusa setlhotshwana seno sa Basupi ba ka nna makgolo a sekae e bile se ntse se oketsega, gore se nne pelokgale le go itshokela baba ba sone ba ba neng ba boifisa? Fela jaaka moporofeti Isaia yo o ikanyegang wa bogologolo, Basupi ba ne ba boifa Modimo, e seng motho. Ka ntlha yang? Ka gonne ba ne ba tshepa mafoko ano a ga Jehofa a a nametsang a a neng a a bolelela Isaia: “Ke Nna, e leng Nna, yo ke go gomotsang; wena o mang fa e bo ne ne jaana o boifa motho yo o tlaa swang?”—Isaia 51:12.